**PRILOG VI**

**KRITERIJ ZA ODABIR PONUDE**

Kriterij za odabir ponude je ekonomski najpovoljnija ponuda koja se utvrđuje na temelju omjera cijene i kvalitete.

Maksimalan broj bodova koji ponuditelj može ostvariti je 100, a ponderi pojedinih kriterija su sljedeći:

* cijena – 80 %
* kvaliteta - specifično iskustvo ključnog stručnjaka – 20 %.

Svaki od kriterija ocjenjuje se zasebno sukladno navedenim zahtjevima, a zbroj bodova dodijeljen po svakom od kriterija određuje ukupan broj bodova pojedinog ponuditelja.

**Izračun bodova za cjenovni kriterij**

Ponudi s najnižom cijenom dodjeljuje se maksimalnih 80 bodova.

Izračun bodova za cjenovni kriterij za pojedinačnu ponudu (PC):

**PC = Cnajniža / Cponude x 80**

pri čemu je:

Cnajniža – najniža cijena od svih valjanih ponuda

Cponude – cijena valjane ponude koja se boduje

80 – ponder cjenovnog kriterija

**Izračun bodova za kriterij kvalitete (specifično iskustvo stručnjaka)**

Kriterij kvalitete odnosi se na specifično iskustvo ključnog stručnjaka – voditelja projekta kojeg ponuditelj mora staviti na raspolaganje za izvršenje ugovora.

Kriterij kvalitete definiran je kroz bodovanje za dodatne razine kvalitete vezane uz specifično iskustvo navedenog stručnjaka.

Pod specifičnim iskustvom podrazumijeva se broj projekata/ugovora izvršenih za uslugu izrade funkcionalne specifikacije za izradu softvera na kojima je stručnjak radio/sudjelovao kao voditelj projekta.

Bodovi za kriterij kvalitete ponude (PK) se izračunavaju kako slijedi:

|  |
| --- |
| **1. SPECIFIČNO ISKUSTVO KLJUČNOG STRUČNJAKA - VODITELJA PROJEKTA** |
| **Kriterij** | **Broj projekata/ugovora** | **Bodovi** | **Najveći mogući broj bodova** |
| Broj projekata/ugovora izvršenih za uslugu izrade funkcionalne specifikacije za izradu softvera na kojima je stručnjak radio kao voditelj projekta | 1 | 0 | 20 |
| 2-3 | 5 |
| 4-5 | 10 |
| 6-8  | 15 |
| 9 i više | 20 |

Maksimalni broj bodova po ovom kriteriju je 20.

U svrhu dokazivanja specifičnog iskustva predloženog ključnog stručnjaka - voditelja projekta, ponuditelj je dužan dostaviti podatke iz kojih je vidljiv broj projekata/ugovora za uslugu izrade funkcionalne specifikacije za izradu softvera na kojima je stručnjak radio kao voditelj projekta, detalje o naručitelju projekta/usluge (naziv i sjedište, kontakt za provjeru), trajanje izraženo u mjesecima, i to na priloženom obrascu PRILOG V.

Naručitelj zadržava pravo provjere svih podataka navedenih u dostavljenim dokumentima.

**Odabir ponude**

Najbolja ponuda je ona koja je ostvari najveći ukupni zbroj bodova za cjenovni kriterij i bodova za kriterij kvalitete (specifično iskustvo ključnog stručnjaka- voditelja projekta).

**E = PC + PK**

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.